Monte Penide

O Monte Penide, ou Monte Mirallo, é un macizo montañoso de 450 metros de altura que se atopa no concello pontevedrés de Redondela. O complexo do monte Penide atópase nas elevacións montañosas situadas no extremo suroeste do concello, nas parroquias de Negros, Trasmañó e Cedeira.

 Patrimonio arquelóxico 
250px|miniatura|Mámoa do Rei, túmulo do Monte Penide, na parroquia de Trasmañó.

No seu cumio posúe un conxunto arqueolóxico conformado por petróglifos, mámoas e outros elementos arqueolóxicos que converten a este conxunto na necrópole con máis sitios arqueolóxicos da provincia de Pontevedra. Os máis antigos están datados no paleolítico inferior, no período do plistoceno.

 Mámoas 
Os túmulos son construcións de pedras e terra baixo as que as culturas prehistóricas enterraban os seus mortos. Estas construcións megalíticas estiveron moi estendidas na costa atlántica galega durante o neolítico até a idade de Bronce. Entre os túmulos ou mámoas máis importantes destacan:

 Mámoas do Chan da Cruz: constitúen un total de 31 mámoas. Entre elas destaca a Mámoa do Rei, unha das mellor conservadas, e que está formada por unha gran cámara arrodeada por seis lousas formando unha cámara pechada.
 Mámoa de Coto Feneiro
 Mámoas do Chan do Rato, composto por dúas mámoas.
 Mámoas das Pedras dos Picos, en total dúas mámoas.
 Mámoas do Monte Vixiadorr, en total dúas mámoas.
 Mámoas do Castro Ferreiro, conformado por 3 mámoas.
 Mámoa de Teixugueiras de Poza Lagoa

 Petróglifos 
250px|miniatura|Petróglifo no Monte Penide.
Ademais do fenómeno tumulario, pódense observar numerosos petróglifos, unhas representacións gráficas gravadas nas rochas ou pedras. No monte Penide están os seguintes petróglifos:

 Petróglifos do Chan da Cruz, formado por catro rochas que conteñen motivos circulares, óvalos e cazoletas.
 Petróglifos do Coto da Rola, formado por catro petróglifos.
 Petróglifos das Porteliñas, formado por dous petróglifos.
 Petróglifos do Chan do Rato, formado por dous petróglifos.
 Petróglifos do Poza da Lagoa, formado por catro petróglifos.
 Petróglifos do Coto Fenteira, formado por tres petróglifos.
 Petróglifo de Eira Pedriña
 Petróglifos do Coto do Corno. Correspóndense con dous petróglifos nos que predominan os motivos circulares que ocupan case toda a superficia da pedra.
 Petróglifos do Castro de Negros. Trátase de 6 petróglifos situados no castro de Negros.

 Notas 

 Véxase tamén 
 Bibliografía 


 Outros artigos 
 Redondela
 Mámoa do Rei
 Megálitos de Galicia

 Ligazóns externas 
 Museo Virtual do Monte Penide Prehistórico.  Desenvolvido polo Concello de Redondela e a Axencia Galega de Desenvolvemento Rural.
 "Monte Penide luce su arte rupestre", artigo no Faro de Vigo, 7 de outubro de 2013 .

Categoría:Montes de Redondela
Categoría:Megálitos de Galicia